
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	                      Bucureşti, 24.06.2009
                      Nr.  PL-x 281/2009
	                                                                           Bucureşti, 10.05.2006

                                                                           Nr.  Pl.x – 289/2006


RAPORT

asupra proiectului de Lege pentru modificarea Ordonanţei Guvernului nr.2/2001 privind regimul juridic al contravenţiilor
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu proiectului de Lege pentru modificarea Ordonanţei Guvernului nr.2/2001 privind regimul juridic al contravenţiilor, trimis cu adresa PL-x 281 din 25 mai 2009, înregistrată sub nr. 31/544 din 25 mai 2009.    
Conform prevederilor art. 75 din Constituţia României, republicată, şi ale art.92 alin. (9) pct. 1, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege în şedinţa din 20 mai 2009.
Consiliul Legislativ a avizat favorabil proiectul de lege, cu unele observaţii şi propuneri, conform avizului nr. 163 din 11 martie 2009.
Guvernul, prin punctul său de vedere transmis cu adresa nr. 705 din 24 martie 2009, susţine adoptarea acestei iniţiative legislative.

Comisia pentru drepturile omului, culte şi problemele minorităţilor naţionale a avizat favorabil proiectul de lege, conform adresei nr. 25/439 din        11 iunie 2009.

Iniţiativa legislativă supusă dezbaterii are ca obiect de reglementare modificarea Ordonanţei Guvernului nr.2/2001 privind regimul juridic al contravenţiilor, în scopul punerii de acord a dispoziţiilor acestui act normativ cu Decizia Curţii Constituţionale nr. 1354/2008, prin care s-a constatat neconstituţionalitatea sintagmei „cu acordul acestuia" din cuprinsul art.9 alin.(5).

Totodată, proiectul are în vedere şi modificarea art.391 alin.(2) din Ordonanţa Guvernului nr.2/2001, în sensul eliminării condiţiei existenţei acordului expres al contravenientului în momentul în care instanţa procedează la înlocuirea amenzii cu sancţiunea prestării unei activităţi în folosul comunităţii.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă susmenţionată, în şedinţa din 24 iunie 2009. 
În urma examinării iniţiativei legislative şi a opiniilor exprimate de către membrii Comisiei, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, proiectul de Lege pentru modificarea Ordonanţei Guvernului nr.2/2001 privind regimul juridic al contravenţiilor, în forma adoptată de Senat.
Din numărul total de 24 membri ai Comisiei juridice, de disciplină şi imunităţi au participat la dezbateri 13 deputaţi.
În raport cu obiectul şi conţinutul său, proiectul de lege face parte din categoria legilor ordinare. 

                           PREŞEDINTE,                                 SECRETAR,

                            Daniel BUDA                          Gabriel ANDRONACHE
      Consilier,

Nicoleta Grecu

